Copacabana
Copacabana je distrikt u južnom dijelu Rio de Janeira poznat po svojoj plaži dugačkoj 4 kilometra. Prvobitni naziv distrikta je bio acopenapã, ali je nakon izgradnje replike kapele Djevice od Copacabane iz Bolivije, promijenjen u Copacabana. Copacabana je dio Rija od 6. lipnja 1892. Copacabana se nalazi na samoj obali i počinje od Avenije princeze Isabel, a završava kod spasilačke kule broj 6 (Posto Seis), odnosno kod tvrđave Copacabana. U nastavku su ostale poznate plaže Rija Ipanema i Leblon. Sama plaža u Copacabani se proteže od Posto Dois (spasilačka kula broj 2) do Posto Seis (spasilačka kula 6).

Najveći koncert na svijetu, onaj koji je 1994. godine održao Rod Stewart, održan je na plaži Copacabana, a pratilo ga je preko 3 milijuna ljudi. Rolling Stonesi i Rush su također napravili višemilijunske koncerte na ovoj plaži. Plaža je bila popularna i u bivšoj SFR Jugoslaviji, mahom zbog pjesme "Ća će mi Copacabana", koju je 1974. godine izveo Oliver Dragojević. Glazbu i tekst napisao je Teo Trumbić.

Vanjske veze 

 Povijest Copacabane
 Stare razglednice iz Brazila 

Plaže u Brazilu
Geografija Rio de Janeira